  Майя Бывальцева Ханты-Мансийскын кунлэн биатлонъя чемпионатэз ортчем бере Россиысь биатлонистъёслэн огазеяськонзы 2017/18 сезонлы йылпумъян рейтинг кылдытӥз. Со сярысь ивортэмын огазеяськонлэн сайтаз. Удмуртиысь Ульяна Кайшева спортын улытозяз тужгес умой результат возьматӥз, рейтингын со кыкетӥ луиз. Можгаысь спортсменкаез Екатерина Юрлова-Перхт гинэ азьпалтӥз. Таяз сезонын Ульяна IBU-лэн кубокез понна вожвылъяськонын умой бызьылӥз, Россилэн сборноеныз Кореяе Олимпи шудонъёсы пыриськиз, спринтын Россилэн чемпионкаез луиз. Воргоронъёс пӧлын элькунысьтымы устоез Александр Поварницын тазэ сезонзэ лябгес ортчытӥз, озьы Россиысь биатлонистъёслэн огазеяськонзылэн рейтингаз 16-тӥ инты гинэ басьтӥз. Нырысетӥ интыын Антон Шипулин. Егитъёс пӧлын Удмуртиысь устоез биатлонист луиз Ильназ Мухамедзянов (7-тӥ инты), нылъёс пӧлын — Анастасия Кайшева (Ульяналэн сузэрез, 6-тӥ инты). Тегъёс: Спорт Биатлон Удмуртия УльянаКайшева  